open-index/open-wikipedia-markdown huggingface dataset:
Selena (nimi)

**Selena** on naisen etunimi.

Nimi on latinalaistettu muoto kreikkalaisesta nimestä *[[Selene]],* joka antiikin Kreikan mytologiassa oli kuun jumalattaren nimi. Sekä *Selena-* että *Selene-*muotoa (myös *Sélène)* on käytetty naisennimenä.

## Tunnettuja Selena- tai Selene-nimisiä

* Selena, Selena Quintanilla-Pérez (1971–1995), amerikanmeksikolainen laulaja
* Selena Gomez (s. 1992), yhdysvaltalainen laulaja ja näyttelijä
* Selena Silver (s. 1979), australialainen pornonäyttelijä
* Selena Steele (s. 1961), yhdysvaltalainen strippari ja pornonäyttelijä

### Kuvitteellisia Selena- tai Selene-nimisiä

* Selene, Marvel-universumin sarjakuvahahmo

## Muuta nimen käyttöä

* Selena, Selena Quintanilla-Pérezin elämästä tehty elokuva
* Selene I, Arthur C. Clarken tieteisromaani

## Lähteet
Grand Slam (Formula 1)

**Grand Slam** (ranskalaisella nimellä **Grand Chelem**) on harvinainen saavutus Formula 1:ssä, jossa kuljettaja täyttää seuraavat kriteerit yhden kilpailuviikonlopun aikana: hän lähtee paalupaikalta, ajaa kilpailun nopeimman kierroksen, johtaa kilpailun jokaista kierrosta ja voittaa kilpailun.

## Historia
Grand Slamien ennätystä pitää hallussaan Jim Clark, jolla on kahdeksan turnausta. Aktiivisista kuljettajista Lewis Hamiltonilla ja Max Verstappenilla on eniten voittoja, kuusi kummallakin.

Merkittävät maailmanmestarit, kuten Alain Prost, Keke Rosberg, Jenson Button ja Kimi Räikkönen, eivät koskaan saavuttaneet yhtäkään Grand Slamia urallaan.

Sekä Ayrton Senna että Nelson Piquet voittivat ensimmäiset Grand Slaminsa samassa kilpailussa, jossa he saavuttivat uransa ensimmäiset voitot.

## Lähteet

## Aiheesta muualla
* Grand Slam - StatsF1
César (1807)

**César** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 24. huhtikuuta 1804 Antwerpenistä, missä köli laskettiin syyskuussa. Alus laskettiin vesille 21. kesäkuuta 1807 ja otettiin palvelukseen kaksi päivää myöhemmin.

## Palvelus
Alus luovutettiin 1. elokuuta 1814 liittokunnalle, joka sijoitti sen Scheldtin laivueen divisioonaan. Alus luovutettiin Alankomaille, joka liitti sen laivastoonsa nimellä *Prins Fredrik*. Se lähti 31. elokuuta 1816 Länsi-Intiaan, mistä se lähti 1819 paluumatkalle Alankomaihin. Se vietti kahdeksan viikkoa Simons Bayssä, missä korjattiin vuotoja. Lopulta matka päättyi Plymouthiin, missä se myytiin 1821 romutettavaksi.

## Lähteet
*

### Viitteet
Ville de Berlin (1807)

**Ville de Berlin** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 24. huhtikuuta 1804 Antwerpenistä, missä köli laskettiin maaliskuussa 1805. Alus laskettiin vesille 6. syyskuuta 1807 ja otettiin palvelukseen 21. syyskuuta, minkä jälkeen se siirrettiin Vlissingeniin varustettavaksi. Alus valmistui maaliskuussa 1808.

## Palvelus
Alus luovutettiin liittokunnalle, joka sijoitti 1. elokuuta 1814 sen Scheldtin laivueen Ranskan divisioonaan. Alus saapui 6. lokakuuta Brestiin. Alus nimettiin 29. elokuuta 1814 *Atlakseksi* ja edelleen satapäiväisen keisarikunnan aikana 22. maaliskuuta 1815 *Ville de Berliniksi*. Nimi palautettiin 15. heinäkuuta 1815 *Atlakseksi*. Alus todettiin käyttökelvottomaksi 23. helmikuuta 1819. Se määrättiin 3. joulukuuta muutettavaksi Brestissä proomuksi, joka korvasi *Tourvillen* (ex-*Ulysse*). Alus romutettiin myöhemmin, mutta aika ei ole tiedossa.

## Lähteet
*

### Viitteet
Landini

**Landini** tarkoittaa muun muassa seuraavia:

## Sukunimi
* Francesco Landini (noin 1325 – 1397) oli italialainen säveltäjä
* Taddeo Landini (n. 1517–1594), italialainen kuvanveistäjä ja arkkitehti
* Massimiliana Landini Aleotti (s. 1942, Italia), italialainen Menarini-lääkekonsernin perijä

## Muut
* Landini, italialainen traktorimerkki
Pultusk (1807)

**Pultusk** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 24. huhtikuuta 1804 Antwerpenistä, missä köli laskettiin huhtikuussa 1805 nimellä *Audacieux*. Alus laskettiin vesille 20. syyskuuta 1807 nimellä *Pultusk* ja otettiin palvelukseen seuraavana päivänä. Se valmistui maaliskuussa 1808.

## Palvelus
PValmistumisen jälkeen aluksella oli tanskalainen miehistö toukokuuhun 1813.
Alus luovutettiin 1. elokuuta 1814 liittokunnalle, joka sijoitti sen Scheldtin laivueen divisioonaan. Alus luovutettiin Alankomaille, joka liitti sen laivastoonsa nimellä *Waterloo*. Alus romutettiin 1817 ja uuden saman nimisen aluksen köli laskettiin 1818.

## Lähteet
*

### Viitteet
Taddeo Landini

**Taddeo Landini** (n. 1517 – 1594) oli italialainen kuvanveistäjä ja arkkitehti. Hän työskenteli Firenzessä ja Roomassa. Landinin Roomaan Piazza Matteille vuonna 1585 pystytetyssä teoksessa *Fontana delle tartarughe* neljä alastonta nuorukaista kohottaa kämmenillään kilpikonnia. Suihkukaivo muodostaa ehjän, siron kokonaisuuden niin plastisesti kuin rakennustaiteellisestikin.

## Lähteet

## Aiheesta muualla
Dantzick (1807)

**Dantzick** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 24. huhtikuuta 1804 Antwerpenistä, missä köli laskettiin kesäkuussa 1805. Alus laskettiin vesille 15. elokuuta 1807 ja otettiin palvelukseen seuraavana päivänä. Alus siirrettiin syyskuussa varusteltavaksi Vlissingeniin, missä se valmistui maaliskuussa 1808.

## Palvelus
Valmistumisen jälkeen alus miehitettiin tanskalaisilla toukokuuhun 1813 saakka. Se nimettiin 29. elokuuta 1814 *Achilleksi*, mutta nimi palautettiin 22. maaliskuuta 1815 *Dantzickiksi* ja 15. heinäkuuta 1815 *Achilleksi*. Alus luovutettiin 1. elokuuta 1814 liittokunnalle, joka sijoitti sen Scheldtin laivueen Ranskan divisioonaan. Alus saapui 6. lokakuuta Brestiin. Alus piti täydellisesti kunnostaa 10. kesäkuuta 1816. Se poistettiin alusluettelosta vuoden 1816 puolivälissä.

## Lähteet
*

### Viitteet
Australian ralli 2017

**Australian ralli 2017** (virallisesti *26. Kennards Hire Rally Australia*) oli rallin maailmanmestaruussarjan kilpailu kaudella 2017. Kilpailu järjestettiin 17.&ndash;19. marraskuuta 2017. Kilpailun keskuspaikka oli Coffs Harbourissa. Kilpailussa oli 21 erikoiskoetta, joiden yhteispituus oli  (suunniteltu pituus oli ). Rallin kokonaispituus oli .

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
Anna Danshina

**Anna Danshina** (s. 1981 tai 1982) on venäläinen näyttelijä, käsikirjoittaja ja elokuvatuottaja sekä Zero Petroleumin perustajajäsen. Hän on näytellyt muun muassa elokuvassa Love Possibly.

## Yksityiselämä
Danshina on ollut naimisissa moottoriurheiluinsinööri Paddy Lowen kanssa lokakuusta 2013 lähtien.

## Lähteet
Dalmate (1808)

**Dalmate** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 11. elokuuta 1806 Antwerpenistä, missä köli laskettiin 22. elokuuta. Alus laskettiin vesille 21. elokuuta 1808 ja otettiin palvelukseen 28. huhtikuuta 1809.

## Palvelus
Valmistumisen jälkeen alus miehitettiin tanskalaisilla toukokuuhun 1813 saakka. Se nimettiin 29. elokuuta 1814 *Hectoriksi*, mutta nimi palautettiin 22. maaliskuuta 1815 *Dalmateksi* ja 15. heinäkuuta 1815 *Hectoriksi*. Alus luovutettiin 1. elokuuta 1814 liittokunnalle, joka sijoitti sen Scheldtin laivueen Ranskan divisioonaan. Alus saapui 6. lokakuuta Brestiin. Alus todettiin käyttökelvottomaksi ja määrättiin romutettavaksi 7. syyskuuta 1819 Rochefortissa. Romutus saatiin päätökseen 13. toukokuuta 1820.

## Lähteet
*

### Viitteet
Albanais (1808)

**Albanais** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 11. elokuuta 1806 Antwerpenistä, missä köli laskettiin 9. huhtikuuta 1807. Alus laskettiin vesille 2. lokakuuta 1808 ja otettiin palvelukseen edellisenä päivänä. Se valmistui huhtikuussa 1809.

## Palvelus
Valmistumisen jälkeen alus miehitettiin tanskalaisilla toukokuuhun 1813 saakka. Alus luovutettiin 1. elokuuta 1814 liittokunnalle, joka sijoitti sen Scheldtin laivueen Alankomaiden divisioonaan. Alankomaat sijoitti aluksen laivastoonsa nimellä *Batavier*. Alus poistettiin laivastoluettelosta ja romutettiin 1817.

## Lähteet
*

### Viitteet
Juhani Väyrynen

**Iikka Juhani Väyrynen** (s. 26. syyskuuta 1945 Vuolijoki) on suomalainen kokeellisen fysiikan emeritusprofessori.

Juhani Väyrynen syntyi maanviljelijä likka Jooseppi Väyrysen ja emäntä Anna Helvi Jokelaisen perheeseen. Hän avioitui 1978 terveydenhoitaja Ritva Tienhaaran kanssa. Väyrynen tuli ylioppilaaksi Kajaanin lyseosta 1965 ja valmistui Oulun yliopistosta diplomi-insinööriksi 1972 ja tekniikan lisensiaatiksi 1977 ja väitteli siellä tekniikan tohtoriksi 1980. 

Oulun yliopistossa Väyrynen toimi assistenttina ja tutkijana ja tuli yliopiston dosentiksi 1981. Hän oli Suomen Akatemian nuorempi tutkija 1982–1985 ja Turun yliopistossa apulaisprofessori 1986–1998, ma. materiaalitieteen professori 1995–1997 ja kokeellisen fysiikan professori vuodesta 1998. Vieraileva tutkija Uppsalan yliopistossa Väyrynen oli 1980 ja Albertan yliopistossa 1982–1983.

## Lähteet
Kirkkolampi

**Kirkkolampi** voi tarkoittaa seuraavia:

* Kirkkolampi, lampi Heinolassa
* Kirkkolampi, järvi Parikkalassa
* Kirkkolampi, lampi Rovaniemellä
* Kirkkolampi, lampi Saarijärvellä.
Landon

**Landon** on muun muassa seuraavien henkilöiden sukunimi:

* Alf Landon (1887–1987), yhdysvaltalainen republikaanisen puolueen poliitikko
* Charles Paul Landon (1760–1826), ranskalainen taidemaalari, kuparipiirtäjä ja kirjailija
* Michael Landon (1936–1991), yhdysvaltalainen näyttelijä ja ohjaaja
* Richmond Landon (1898–1971), yhdysvaltalainen korkeushyppääjä

;Kuvitteelliset henkilöt
* Herbert Landon, kuvitteellinen rikollinen Hämähäkkimies-animaatiosarjassa
Charles Paul Landon

**Charles Paul Landon** (1760–1826), ranskalainen taidemaalari, kuparipiirtäjä ja kirjailija. Hän oli vuodesta 1816 Pariisin Louvre-museon
konservaattori. Hänen maalaustensa aiheet ovat historiallisia ja mytologisia. Hänen kirjoittamansa ja kuvittamansa kirjat käsittelevät taidetta.


Charles-Paul Landon - Portrait de femme.jpg|*Naisen muotokuva* (1793), musée de Grenoble.
Paul-et-virginie---charles-paul-landon.jpg|*Paul ja Virginie lapsena* (Salon de 1814), Alençon, musée des Beaux-Arts et de la Dentelle.
Charles Paul Landon - Portrait de Jean-Jacques Leroux de Tillets.jpg|*Jean-Jacques Leroux de Tillets'n muotokuva*, Pariisi, Pariisin yliopisto, lääketieteellisen tiedekunnan kirjasto.
Charles Paul Landon - Tête de femme couronnée de laurier.jpg|*Seppelöidyn naisen muotokuva*, Dijon, musée Magnin.


## Lähteet

## Aiheesta muualla
HMS Leander (1780)

**HMS Leander** oli Britannian kuninkaallisen laivaston 52-tykkinen Portland-luokan neljännen luokan sotalaiva.

## Valmistus
Alus tilattiin 21. kesäkuuta 1776 (uudistettu 25. heinäkuuta) Chathamin telakalta, missä köli laskettiin 1. maaliskuuta 1777. Alus laskettiin vesille 1. heinäkuuta 1780 ja valmistui 21. elokuuta.

## Palvelus
Alus otettiin palvelukseen kesäkuussa 1780 ensimmäisenä päällikkönään Thomas Shirley. Se lähti 20. heinäkuuta  Leeward saarille. Aluksen miehistö hyökkäsi marraskuusta 1781 huhtikuuhun 1782 Ranskan hallinnoimiin alueisiin Länsi-Afrikassa, missä he valtasivat muun muassa Alankomaiden linnakkeita. Iskujen kohteiksi joutuivat 2. maaliskuuta 1782 Mouree, 6. maaliskuuta Commendah, 16. maaliskuuta Apam, 23. maaliskuuta Barracol ja 30. maaliskuuta Accra.

Ranskan laivaston linjalaiva *[[Générex (1785)|Généreux]]* valtasi 17. elokuuta 1798 aluksen Kreetan rannikolla. Taistelussa sai surmansa 35 ja haavoittui 57 miehistönjäsentä. Alus liitettiin Ranskan laivastoon nimellä *Leander*. Venäjän ja Ottomaanien laivasto valtasivat 3. maaliskuuta 1799 aluksen Korfulla. Alus palautettiin Britannian kuninkaalliselle laivastolle, joka otti aluksen palvelukseen kesäkuussa 1799 Välimeren laivastoon päällikkönään Adam Drummond.

Lokakuusta 1806 alus oli Portsmouthin telakalla muutettavan sairaalatarvikkeiden varastolaivaksi. Se nimettiin 6. toukokuuta 1813 *HMS Hygeiaksi*. Alus myytiin 14. huhtikuuta 1817 Portsmouthissa Thomasille 2&nbsp;100 punnalla.

## Lähteet
*

### Viitteet
Pultusk (täsmennyssivu)

**Pułtusk** tai **Pultusk** tarkoittaa muun muassa seuraavia:

* Pułtusk, kaupunki Puolassa
* Pultusk, meteoriitti
* Pułtuskin piirikunta (puol. powiat pułtuski), Masovian voivodikunnan piirikunta
* Pułtuskin taistelu, Napoleonin sotien aikainen taistelu joulukuussa 1806
* Pultusk (1807), Ranskan laivaston Téméraire-luokan linjalaiva
Pułtusk

**Pułtusk** on kaupunki Puolassa Narewjoen varrella. Kaupungin historia juontaa juurensa 800-luvulle. 1100-luvulla se oli jo kauppapaikka, ja 1257 herttua Siemowit myönsi sille kaupunkioikeudet. Kaupungin kulta-aikaa oli 1500-1600-luku, jolloin sen puolustusta vahvistettiin ja se sai kirkon, sairaalan, apteekkeja ja köyhäinkoteja. Sinne syntyi Puolan ensimmäinen julkinen teatteri.

Pułtuskissa oli vuonna 2021 asukkaita  19&nbsp;327. Sen pinta-ala on 23,07 km² ja asukastiheys 837,8/km².
 
Kaupungin lähellä käytiin joulukuussa 1806 Pułtuskin taistelu.

## Lähteet
HMS Recruit (1806)

**HMS Recruit** oli Britannian kuninkaallisen laivaston Cruizer-luokan priki.

## Valmistus
Alus tilattiin 27. tammikuuta 1806 Sandwichistä Thomas Hilliltä, missä köli laskettiin huhtikuussa. Alus laskettiin vesille 31. elokuuta 1806 ja siirrettiin varusteltavaksi 3. lokakuuta. Alus valmistui 27. kesäkuuta 1807 Sheernessissä.

## Palvelus
Alus otettiin palvelukseen maaliskuussa 1807 ensimmäisenä päällikkönään George Acklom, joka luovutti päällikkyyden heinäkuussa Warwick Lakelle. Syyskuussa alus saattoi saattueen Länsi-Intiaan. Elokuussa 1808 aluksen päällikkönä oli Charles Napier. Alus taisteli 6. syyskuuta 1808 Antiguan rannikolla Ranskan laivaston 18-tykkistä *Diligenteä* vastaan. Se osallistui helmikuussa 1809 Martiniquen valtaukseen.

Kesäkuussa 1809 aluksen päällikkönä oli James Murray ja vuonna 1810 Humphrey Senhouse, jonka alaisuudessa alus osallistui 14.-17. huhtikuuta Ranskan laivaston *[[D’Hautpoult (1807)|D’Hautpoultin]]* takaa-ajoon. Toukokuussa aluksen päälliköksi tuli John Cookesley, joka luovutti tehtävän joulukuussa uudelleen Senhouselle. Alus lähti 9. marraskuuta 1911 Pohjois-Amerikkaan.

Toukokuussa 1813 aluksen päällikkönä oli George Pechell. Alus pakotti 2. marraskuuta 1813 kaappari *Incan* matalikolle. Helmikuussa 1814 aluksen päällikkönä oli Thomas Sykes ja 1815 John Lawrence. Alus poistettiin 13. kesäkuuta 1815 Plymouthissa palveluksesta ja siirrettiin reserviin. Se myytiin 7. elokuuta 1822 Plymouthissa R. Forbesille 1&nbsp;050 punnalla.

## Lähteet
*

### Viitteet
Patrick Paul

**Patrick Paul** (s. 1. marraskuuta 2001 Houston, Texas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Paul edustaa NFL-joukkue Miami Dolphinsia. Ennen NFL-uraansa hän edusti Houstonin yliopistoin joukkuetta. Dolphins varasi hänet toisella kierroksella 55. varausvuorolla . 

Kesäkuussa 2024 Paul teki Dolphinsin kanssa tulokassopimuksen.

Paul on pelannut 34 NFL:n runkosarjan ottelua. Näissä otteluissa hänellä on yksi rähmäyksen palautus. 

## Huomautukset

## Lähteet
Hans Heinrich Landolt

**Hans Heinrich Landolt** (1831–1910) oli saksalainen kemian professori Berliinin Landwirtschaftliche Hochschulessa. Hän oli fysikaalisen kemian merkittäviä tutkijoita ja teki orgaanisten aineiden valontaittamiskykyä koskevia tutkimuksia ja tarkkuusmittauksia.

Landolt oli kolme kertaa ehdolla kemian Nobel-palkinnon saajaksi.

## Teokset
* *Das optische Drehungsvermögen organischer Substanzen und dessen praktiselle Anwendungen* (l879; 2. p. 1898)
* *Physikalisch-chemische Tabellen* (Richard Börnsteinin kanssa; 1883; 2. p. 1894)
* *Lehrbuch der physikalischen und theoretischen Chemie* (3. p. 1898).

## Lähteet

## Aiheesta muualla
The Very Best of Winger

**The Very Best of Winger** on yhdysvaltalaisen glam metal -yhtye Wingerin kokoelma-albumi, joka julkaistiin vuonna 2001. Se julkaistiin Atlantic Recordsin ja Rhino Recordsin kautta.

Levy sisältää kappaleita Wingerin kolmelta ensimmäisestä albumilta ja yhden uuden kappaleen: ”On The Inside”.

## Kappaleet

* ”On The Inside” – 4.24

* ”Blind Revolution Mad” – 5.26

* ”Down Incognito” – 3.48

* ”Spell I'm Under” – 3.56

* ”Who's The One” – 5.46

* ”Junkyard Dog (Tears On Stone)” – 6.55

* ”Hell To Pay” – 3.24

* ”Can't Get Enuff” – 4.24

* ”Under One Condition” – 4.30

* ”Easy Come Easy Go” – 4.06

* ”Rainbow In The Rose” – 5.34

* ”Miles Away” – 4.15

* ”Seventeen” – 4.12

* ”Madalaine” – 3.47

* ”Hungry” – 4.01

* ”Headed For A Heartbreak” – 5.15

## Kokoonpano
* Kip Winger – laulu, basso, koskettimet, kitara

* Reb Beach – kitara, laulu

* Rod Morgenstein – rummut, lyömäsoittimet, laulu

* Paul Taylor – koskettimet, kitara, laulu

## Lähteet
HMS Chatham (1812)

**HMS Chatham** oli Britannian kuninkaallisen laivaston Chatham-luokan 74-tykkinen kolmannen luokan linjalaiva.

## Valmistus
Ranskan laivasto tilasi 14. elokuuta 1806 Vlissingenistä aluksen, jolle varattiin toukokuussa 1808 nimeksi *Royal Hollandais*. Köli laskettiin elokuussa 1806. Britit valtasivat 17. elokuuta 1809 telakalla olleen aluksen, joka purettiin marraskuusta joulukuuhun 1809 ja siirrettiin Woolwichiin. 

Alus tilattiin 1810 Woolwichin telakalta, missä köli laskettiin kesäkuussa. Alus laskettiin vesille 14. helmikuuta 1812 ja valmistui 25. huhtikuuta 1812.

## Palvelus
Alus otettiin palvelukseen maaliskuussa 1812 ensimmäisenä päällikkönään Graham Moore, joka luovutti päällikkyyden syyskuussa Robert Maunsellille. Hän oli aluksen lippukapteenina, kun se oli kontra-amiraali Matthew Scottin lippulaivana Pohjanmerellä. Heinäkuussa 1814 aluksen päällikkönä oli David LLoyd, kun se oli proomuna. Alus makasi ankkurissa Chathamissa marraskuussa 1815. Se myytiin 10. syyskuuta 1817 Chathamissa Joshua Crystalille 5&nbsp;110 punnalla.

## Lähteet
*
*

### Viitteet
Landor

**Landor** on muun muassa seuraavien henkilöiden sukunimi:

* Pär Landor (s. 1963), suomalainen toimittaja
* Susanna Landor (aik. Susanna Ilmoni, s. 1968), suomenruotsalainen journalisti
* Walter Savage Landor (1775–1864), englantilainen kirjailija
Harmaasahahai

**Harmaasahahai** (*Pliotrema warreni*) on sahahaihin kuuluva kalalaji. Laji tavataan eteläisen Afrikan rannnikolta.

## Koko ja ulkonäkö
Harmaasahahai on suhteellisen suurikokoinen kala ja voi kasvaa 135–170 cm pitkäksi, ja naaraat ovat koiraita kookkaampia. Laji on ruumiinmuodoltaan pitkänomainen ja hieman litteä. Tunnusomaisin piirre on hyvin pitkä ja leveä kuono, jossa on useita viiksisäikeitä. Kuonon reunassa on myös hampaita. Selkäeviä on kaksi ja ne ovat kookkaat. Myös rintaevät ovat suurikokoiset. Kalan pyrstöevä sen sijaan on lyhyt. Harmaasahahain silmät ovat suuret ja muodoltaan soikeat. Kala on väritykseltään harmahtavan ruskea ja ruumiissa on kellertävä juova. Evät ovat valkoreunaiset.

## Levinneisyys ja elintavat
Harmaasahahaita tavataan alueelta, joka ulottuu Namibiasta Mosambikiin. Se elää lähellä pohjaa syvimmillään noin 1&nbsp;00 metrin syvyydessä. Laji syö kaloja, äyriäisiä ja kalmareita ja käyttää kuonoaan mahdollisesti saaliin tainnuttamiseen. Harmaasahaha synnyttää eläviä poikasia, joita syntyy keraallaan kolmesta seitsemään. Nuoret yksilöt kerääntyvät ryhmiksi.

Harmaasahahaita saadaan toisinaan kiinni kalastuksen sivusaaliina.

## Lähteet
Gliese 251

**Gliese 251** on 18,215 valovuoden päässä oleva punainen kääpiötähti. Tähdeltä on vuoden 2026 alkuun mennessä löydetty kaksi eksoplaneettaa.

## Tähti

Tähden Gliese 251 nimityksiä ovat myös muun muassa GJ 251, HD 265866 ja Wolf 294. Tähti sijaitsee Kaksosten tähdistössä. Sen spektri on tyyppiä M3eV, absoluuttinen kirkkaus 11,2 V ja massa 0,35 Auringon massaa.

Tähden pintalämpötila on 3420 K ja säteilyntuotto 0,0155 Aurinkoa. Sen pyörähdysaika on 122,1 päivää, ikä noin 2–11 miljardia vuotta ja metallipitoisuus [Fe/H] +0,07 dex.

## Gliese 251c
Eksoplaneetta Gliese 251c:n arvellaan olevan pääosin kivinen. Sen laskettu tasapainolämpötila on 216 K. Nestemäisen veden esiintyminen on planeetalla mahdollista, mikäli sen pinnalla kasvihuoneilmiö nostaa lämpötilaa.

## Eksoplaneetat

## Lähteet
Recruit

**Recruit** tarkoittaa muun muassa seuraavia:

* The Recruit, yhdysvaltalainen toimintatrilleri vuodelta 2003
* Recruit-skandaali, sisäpiirikauppa- ja korruptioskandaali Japanissa vuonna 1988

## Laivat
* HMS Recruit (1806), Britannian kuninkaallisen laivaston Cruizer-luokan priki.
* HMS Recruit (1896), Britannian kuninkaallisen laivaston Brazen-luokan torpedovenehävittäjä
* HMS Recruit (J298), Britannian kuninkaallisen laivaston 1944 valmistunut Algerine-luokan miinanraivaaja
Edwin Landseer

**Edwin Henry Landseer**  (1802–1873) oli englantilainen taidemaalari. Hänen isänsä oli kuparipiirtäjä John Landseer (k. 1852). Landseer oli taiteilijana itseoppinut, hän tutki vanhoja mestareita. Hänen maalaustuotantoonsa kuuluu laatu- ja muotokuvia (esimerkiksi kuningatar Viktoria lapsineen) ja eläinkuvia, joiden ansiosta hänestä tuli tunnettu etenkin Britanniassa. Landseerilla on eläinkuvissaan psykologinen ote, ja toisinaan hän inhimillistää niitä liikaakin. Parhaita töitä ovat yksittäiset, etenkin koiria esittävät, eläinmaalaukset, joissa inhimillistäminen ei niinkään näy. Hänen tunnetuimmpia koirakuviaan ovat *Walter Scott koirineen* (1833), *Aleksanteri ja Diogenes* (1848), *Newfoundlandilainen meren rannalla* ja *Arvokkuus ja hävyttömyys*. Landseerin maalausten tunnettuutta lisäsivät hänen veljensä vaskenpiirtäjä Thomas Landseerin (k. 1880) tekemät kaiverrus- ja etsausjäljennökset. Landseer oli myös kuvanveistäjä, ja hän on tehnyt muun muassa Lontoon Trafalgar Squarella olevan Horatio Nelsonin patsaan pronssileijonat.

## Maalauksia

Portrait of an Arab Mare with her Foal by Sir Edwin Henry Landseer.jpg|*Arabitamma ja varsa* (noin 1825). Tilaaja Princess Charlotte kamarirouvalleen Lady Barbara Ponsonbylle.
The Monarch of the Glen, Edwin Landseer, 1851.png|*[[The Monarch of the Glen]]* (1851): kuva on levinnyt laajalti kaiverruksena. Nykyisin Scottish National Gallery, Edinburgh.
Edwin Landseer Trial By Jury.jpg|*[[Laying Down the Law]]* (c.1840)
The Shrew Tamed.jpg|*The Shrew Tamed* (1861)


## Lähteet

## Aiheesta muualla
Vuoden 2026 Atlantin hurrikaanikausi

**Vuoden 2026 Atlantin hurrikaanikausi** on Atlantin hurrikaanikausi, joka käsittää hurrikaanit ja niitä heikommat trooppiset myrskyt, joita nimetään Atlantilla 1. kesäkuuta – 30. marraskuuta 2026. Virallisen kauden rajat on asetettu kaudelle jonka aikana esiintyy 97 % hurrikaaneista. Yksittäisiä tapauksia on kauden ulkopuolellakin. Nimet valittaan esiintymisjärjestyksessä etukäteen julkaistulta listalta, jossa nimet alkavat englanninkielisten aakkosten mukaisessa järjestyksessä Arthur, Bertha, Cristobal, ...

## Lähteet

## Aiheesta muualla
* 2026 Atlantic Hurricane Season
Landseer

**Landseer** tarkoittaa muun muassa seuraavia:

* Landseer, saksalainen koirarotu
* Landseer (hevonen) (1999–2002), hevonen
* Landseer Park, Suffolk, Englanti

## Sukunimi
* Albert Henry Landseer (1829–1906), australialainen poliitikko ja liikemies
* Charles Landseer (1799–1879), englantilainen taidemaalari 
* Edwin Landseer (1802–1873), brittiläinen taidemaalari
* Jessica Landseer (1810–1880), englantilainen maisema- ja miniatyyrimaalari 
* John Landseer (1769–1852), englantilainen kaivertaja
* Thomas Landseer (noin 1793–1880), englantilainen taiteilija

## Katso myös
* Landser, saksalainen rockyhtye
Malik Washington

**Malik Washington** (s. 4. tammikuuta 2001 Lawrenceville, Georgia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä ja hän on toiminut myös potkujen palauttajana. Washington edustaa NFL-joukkue Miami Dolphinsia. Ennen NFL-uraansa hän edusti Northwestern-yliopiston ja Virginian yliopiston joukkueita. Dolphins varasi hänet kuudennella kierroksella 184. varausvuorolla . 

Kesäkuussa 2024 Washington teki Dolphinsin kanssa sopimuksen.

Washington on pelannut 31 NFL:n runkosarjan ottelua. Näissä otteluissa hänellä on 72 kiinniottoa, 540 kiinniotoilla edettyä jaardia ja kolme kiinniotoilla tehtyä touchdownia. Hän on edennyt juoksemalla 135 jaardia ja tehnyt juoksemalla kaksi touchdownia. Hän on tehnyt yhden touchdownin lentopotkun palautuksella. Hän on rähmännyt pallon kaksi kertaa. 

## Huomautukset

## Lähteet
Bedburg

**Bedburg** on kaupunki Nordrhein-Westfalenin osavaltiossa Saksassa. Se sijaitsee Kölnin hallintopiirissä ja Rhein-Erftin piirikunnan luoteisosassa. Rhein-Erftin piirikunta sijaitsee Nordrhein-Westfalenin lounaisosassa.

## Maantiede
Bedburgin etäisyys Kölnistä on 28 kilometriä länteen.

## Historia
Ensimmäinen kirjallinen maininta Bedburgista on vuodelta 893 ja ensimmäisen kerran siitä on maininta kaupunkina vuonna 1295. Kaupungista tuli ensimmäistä kertaa protestanttinen 1500-luvulla, ja lopulta tilanne kärjistyi sotaan 1580-luvulla, jossa Baijerin vaaliruhtinas Ernstin joukot ajoivat protestantismia kannattaneet ihmiset pois. Bedburg pysyi katolisen Salm-Reifferscheidin suvun hallussa aina vuoteen 1792. Arnold Kaumannin pormestarikausi kesti 40 vuotta, se alkoi 1871. Hänen aikanaan kaupungin infrastruktuuri ja teollinen rakenne kehittyi voimakkaasti. Kasvu pysähtyi ensimmäiseen maailmansotaan ja sen jälkeiseen Weimarin tasavaltaan. Toisen maailmansodan aikana Bedburgia pommitettiin toistuvasti. Sota päättyi kaupungin osalta tappioon 1. maaliskuuta 1945. Vuosina 1974–1975 kunnat Pütz, Königshoven ja Kaster yhdistettiin Bedburgin kuntaan, jolloin alkoi nykyisen Bedburgin kaupungin aika.

Väekkäin kaupunginosa, Kaster, mainitaan 1148. Blerichen ilmaantuu aikakirjoihin 14. lokakuuta 997.

## Talous ja liikenne
Bedburgin yrityksiä on muun muassa Sany, joka valmistaa rakennuskoneita. Bedburgin rautatieasema, Bahnhof Bedburg (Erft), avattiin syyskuussa 1869. Asemalta pääsee Horremin ja Neussin suuntiin. Bedburgilla on oma liittymä Bundesautobahn 61:lle. Kaupungin lähistöllä kulkee myös useita muita moottoriteitä.

## Lähteet

## Aiheesta muualla
*Bedburg, Nordrhein-Westfalen, Saksa — Sunrise, Sunset, and Daylength
Wiborgs Läns Segelförening

**Wiborgs Läns Segelförening** (suom. Wiipurin Läänin Purjehdusseura) on viipurilaistaustainen purjehdusseura.

## Historia
Viipurilaiset olivat vilkkaita purjehtijoita, minkä takia syntyi tarve purjehdusseuran perustamista varten. Seuran perustajia olivat varatuomari A.J. Nyman, varatuomari Nils Perander, konttoristi C. Alfthan ja konttoristi Bruno Becker. Seuraan liittyi 45 jäsentä vuonna 1873.

Wiborgs Läns Segelförening perustettiin Suomen suuriruhtinaskuntaan kuuluneessa Viipurissa vuonna 1873. Alkuperäinen nimiehdotus seuralle oli Wiborgs Läns Jaktklubben, mutta tämä ei sopinut Suomen senaatille, koska seura anoi samoja laajoja venäläisiä keisarillisia purjehdusseuran oikeuksia joita oli NJK:lla. Tämän takia seuran nimeksi tuli Wiborgs Läns Segelförening. Suomen suuriruhtinas Aleksanteri II ja keisarillinen Suomen senaatti antoivat luvan purjehdusseuran perustamista varten vuonna 1878. Wiborgs Läns Segelförening on Suomen neljänneksi vanhin purjehdusseura Segelföreningen i Björneborgin (BSF), Nyländska Jaktklubbenin (NJK) ja Airisto Segelsällskapin (ASS) jälkeen.

Nevan jahtiklubi, Venäjän keisarikunnan vanhin jahtiklubi, kutsui seuran purjehduskilpailuunsa Pietariin vuonna 1879. Kilpailuun osallistui keisarihuone *Zarewna*-laivallaan. Wiborgs Läns Segelföreningin *Wlinka*-laiva sijoittui kilpailussa toiseksi. Suuriruhtinatar Maria Fjodorovna jakoi palkinnot. 

Seura on voittanut lukuisia palkintoja kuten Rosanov-, Sportklubben-, Kasi-, Sinebrychoff-, Viipurin läänin- ja NJK-pokaalit. 

Seura tavoitteli purjehdusseuran alueeksi Tervaniemen aluetta, mutta alue oli sotilaskäytössä, minkä takia paviljongin rakentaminen viivästyi. Seura sai alueen käyttöönsä vuonna 1888. Seuran päämaja oli Viipurin Tervaniemessä (ruots. Beckholmen), jossa seuralla oli oma paviljonki. Paviljongin suunnitteli Bruno Gerhard Sohlberg vuonna 1891. 

Seura lähti evakkoon Viipurista ja purjehdusseura jatkoi toimintaa Uudellamaalla toisen maailmansodan jälkeen. Seura jatkoi toimintaa Pernajan Våtskärissa vuodesta 1947. 

Vuonna 2025 seuralla oli 150 jäsentä ja kommodorina toimi Johan Hörhammer. Jäsenistä suurin osa on myös NJK:n jäseniä.
### Kommodorit
* Carl Wahl, konsuli (1875)
* A. Palmgren (1876-1877)
* G.A. Sandman, (1879)
* C.A. Ekström, (1880-1884)
* Carl Rothe, (1885-1889)
* Carl A. Wahl, (1890-1892)
* A.W. Berg, (1893-1894)
* Seth Sohlberg, vuorineuvos, (1895)
* Edvin Ekström, (1896.-1897 ja 1899-1902)
* Harry Wahl, olympiamitalisti, (1903-1907)
* Leo Herrick Hackman, teollisuusneuvos, (1908-1909)
* William Wahl, konsuli (1910-1921)
* Leo Herrick Hackman, teollisuusneuvos, (1922-1931)
* Gunnar Ekström (1932-)
## Lähteet
Pierre Lanfrey

**Pierre Lanfrey** (1828–1877) oli ranskalainen historioitsija. Hänet valittiin 1871 kansalliskokoukseen, jossa hän liittyi maltillisiin tasavaltalaisiin. Hän oli 1871–1873 lähettiläänä Sveitsissä, ja hänet valittiin 1875 senaattoriksi.

Lanfreyn tunnetuin teos on vuoteen 1811 yltävä laaja Napoleon l:n historia *Histoire de Napoleon I* (1867–1875), jossa hän arvostelee ankarasti Napoleonia ja tämän toimintaa ja karsii Napoleonin nimen ympärille kertynyttä ihailun verhoa, mutta samalla harhautuu vastakkaiseen liioitteluun.

## Teokset
* *Histoire de Napoleon I* (1867–1875)
* *L’église et les philosophes du XVIII:e siècle* (1855)
* *Essai sur la révolution française* (1858)
* *Oeuvres complètes* ilmestyivät 1879 alkaen
* *Correspondance* (1885)

## Lähteet

## Aiheesta muualla
Toulaud

**Toulaud** on kunta kaakkoisessa Ranskassa Ardèchen departementissa Auvergne-Rhône-Alpesin alueella. Se sijaitsee noin yhdeksän kilometriä Valencen kaupungista lounaaseen.

Kaupungin alkuperä on hyvin vanha. Siellä on nähtävissä roomalaisten rakentamien muurien jäänteitä. Nimi Toulaud mainitaan ensimmäisen kerran vuodelta 940 peräisin olevassa asiakirjassa. 800-luvulla perustettiin Soyonsin benediktiiniläisluostari, jonka alaisuudessa Toulaud oli 1100- ja 1200-luvuilla. Tuolloin luostariin kuului useita seurakuntia ja kappeleita, joista huomattavin oli Toulaudin taivaaseenastumisen seurakunta.

1300- ja 1400-luvut toivat kaupunkiin satavuotisen sodan tuhoja, ja vuonna 1348 musta surma tuhosi neljänneksen sen väestöstä. Vuonna 1430 alkoivat burgundilaisten joukkojen hyökkäyksien aalto, mikä pakotti väestön linnoittamaan kaupunkejaan. Tämän seurauksena on edelleen nähtävissä Toulaudin maaseudulla linnoitettuja taloja. 1400-luvun loppu ja 1500-luku olivat rauhan aikaa. Vuonna 1622 Ranskan uskonsodissa kuninkaalliset joukot piirittivät Toulaudia, ja tuhosivat kaupungin vartiotornin. 1700-luvulla kunnan alueella oli toiminnassa useita keramiikkatehtaita.


Tiedosto:Toulaud, Ardèche, France. Camp romain vestiges 01.jpg|Roomalaisten muurien jäänteitä paikallisessa ravintolassa.
Tiedosto:Toulaud église.JPG|Neitsyt Marian taivaaseenastumisen kirkko.
Tiedosto:Vue sur le massif de Crussol.jpg|Näkymä entisen vartiotornin paikalta.


## Lähteet

## Aiheesta muualla
Andrew Lang

**Andrew Lang** (1844–1912) oli skotlantilainen etnologian ja mytologian tutkija. Hän on julkaissut laajan teoksen *History of Scotland* Skotlannin historiasta.

## Teokset
* *Custom and myth* (1884)
* *Myth, literature and religion* (1887),
* *The making of religion*(1898)
* *Magic of religion* (1901)
* *History of Scotland* (4 osaa, 1900–1907)

## Lähteet

## Aiheesta muualla
Uppotukki

**Uppotukki** voi tarkoittaa:

* uponnut tukki
* Uppotukki, suomalainen draamaelokuva
* uppotukki, drinkki
Uno-X Mobility

**Uno-X Mobility** (UCI-tallikoodi UXM) on norjalainen maantiepyöräilyn ammattilaistalli. Se perustettiin alun perin nimellä Team Ringeriks - Kraft vuonna 2010. Huoltoasemaketju Uno-X on toiminut joukkueen pääsponsorina vuodesta 2017 lähtien. Talli on kilpaillut miesten korkeimmalla ammattilaistasolla, UCI World Tourilla, vuodesta 2026 lähtien.

## Vuoden 2026 joukkue
Lähde: UCI

## Lähteet
Agneta Lagerfelt

**Gertrud Agneta Lagerfelt** (18. helmikuuta 1919 Tukholma – 27. tammikuuta 2013) oli ruotsalainen näyttelijä. Hän esiintyi 14 elokuvasssa vuosina 1942–1951.
## Lähteet

## Aiheesta muualla
Julius Lange

**Julius Henrk Lange** (1838–1896) oli tanskalainen taidehistorioitsija. Hän aikoi alunperin arkkitehdiksi mutta ryhtyi ylioppilaaksi tultuaan opiskelemaan kielitiedettä. Ylioppilasvuosinaan hän kiinnostui ystävänsä Georg Brandesin seurassa esteettisistä ja filosofisista tutkimuksista. Italian-matkalla 1861–1862 hänen opintonsa suunnaksi tuli taiteen historia. Hänet nimitettiin taidehistoria dosentiksi 1870 Kööpenhaminan taideakatemiaan ja 1875 Kööpenhaminan yliopistoon, jonka professoriksi hän tuli 1888. Kööpenhaminan taidemuseon kuvanveisto-osaston johtaja hänestä tuli 1895.

Langen pitkään valmistelema pääteos *Billedkunstens fremstilling af menneskeskikkelsen* ilmestyi 1892–1899. Teoksessa hän esittää muun muassa taidehistoriallisen keksintönsä, frontaliteettilain, jonka mukaan persialaissotia (n. 500 eaa.) edeltävän taiteen ihmishahmoiset kuvapatsaat ovat saaneet jäykän, arvokkuutta ja tasasuhtaisuutta tavoittelevan asentonsa siksi, että ne esittävät ihmisen eteen- tai taaksepäin, ei koskaan sivullepäin suuntautuvassa liikkeessä, niin että se taso, jonka voisi ajatella jakavan kuvapatsaan pystysuorasti ja symmetrisesti kahtia, pysyy aina muuttumattomana. Hän kirjoitti myös renessanssimestareista ja arkkitehtuurin alalta ja esitti julkisesti näkemyksiä poliittisista ja historiallisista kysymyksistä sekä julkaisi salanimellä muutamia komedioita.

Lange syventyi tutkimuksissaan lähinnä taiteen historian psykologiseen ja eettiseen puoleen, kun taas uudempi tekninen taidekritiikki oli hänelle jokseenkin vieras. Hänen kirjoitustensa ytimen muodostavat kuvaukset antiikin ja renessanssin taidekausista. Tanskan taiteessa hän puolusti kansallisia perinteitä, mutta hän ei täysin ymmärtänyt 1880-luvun tuomia uusia suuntia.

Valikoiman Langen teoksia *Udvalgte skrifter* julkaisivat 1900–1903 Georg Brandes ja P. Köbke. Lisäksi Köbke julkaisi Langen kirjeitä (1902) ja Brandes elämäkerran *Julius Lange* (1898).

## Lähteet

## Aiheesta muualla
Tingstadin tunneli

**Tingstadin tunneli** () on Götajoen alittava tieliikennetunneli Ruotsin Göteborgissa. Se on osa Eurooppatie E6:ta. Tunneli rakennettiin vuosina 1962–1968 ja sen pituus on noin 570 metriä. Vuonna 2012 sen läpi kulki päivittäin 118&nbsp;000 autoa.
## Lähteet

## Aiheesta muualla
Axel von Rosen

**Axel Pontus von Rosen** (28. tammikuuta 1773 Bogesund – 22. lokakuuta 1834 Göteborg) oli ruotsalainen kreivi ja upseeri. Hän osallistui Kustaa III:n sotaan vänrikkinä ja hänet ylennettiin sodan jälkeen kapteeniksi, lopulta kenraaliluutnantiksi. Vuonna 1808 Rosen nimettiin Värmlandin maaherraksi, mutta hän siirtyi jo seuraavana vuonna samaan virkaan Göteborgin ja Bohusin läänissä. Rosen kuoli vuonna 1834 koleraan.
## Lähteet

## Aiheesta muualla
Lintuenteet (eepos)

**Lintuenteet** (, ) oli Hesiodoksen nimiin laitettu mutta epäperäinen antiikin kreikkalainen eeppinen runoelma, joka käsitteli nimensä mukaisesti lintuenteitä. Se ei ole säilynyt nykyaikaan.

Runoelma liittyi sisältönsä puolesta läheisesti Hesiodoksen eepokseen *[[Työt ja päivät]]*, ja seuraa sitä joissakin sen käsikirjoituksissa säkeen 828 jälkeen. Runoelma on ilmeisesti liitetty kyseiseen kohtaan, koska säkeet 826–828 mainitsevat lintuenteet. Apollonios Rhodoslainen osoitti runon epäperäiseksi.

## Lähteet
Lintuenne

**Lintuenne** tai **Lintuenteet** voi viitata seuraaviin:

* linnuista ennustaminen eli *ornithomanteia*
* *[[Lintuenteet (eepos)|Lintuenteet]]*, eeppinen runoelma
Miesten Superpesiksen kausi 2026

**Miesten Superpesiksen kausi 2026** on suomen pesäpallon miesten pääsarjan Naisten Superpesiksen 37. kausi.

## Sarjajärjestelmä

### Runkosarja
Runkosarjassa pelattaan kolminkertainen sarja. Runkosarjan kolmannen kierroksen kot- ja vierasottelut ovat käänteisiä kauteen 2025 verrattuna. Edeltävällä kaudella sijoille 1. –6. sijoittuneet joukkueet pelaavat kolmannella kierroksella viisi kotiottelua, muiden joukkueiden pelatessa kuusi.

### Alemmat pudotuspelit
Runkosarjan viimeinen ja toiseksiviimeinen joukkue pelaavat paras viidestä ottelusta putoamiskarsinnan. Putoamiskarsinnan häviäjä putoaa Ykköspesikseen kaudelle 2027. Karsinnan voittaja pelaa Superpesis-karsinnassa Ykköspesiksen loppuottelun häviäjää vastaan. Karsinnan voittaja pelaa Superpesiksessä kaudella 2027.

### Ylemmät pudotuspelit
Runkosarjan kahdeksan parasta joukkuetta etenevät pudotuspelien puolivälieriin. Pudotuspelit pelataan paras viidestä ottelusta. Pronssiottelu pelataan paras kahdesta ottelusta, tasatilanteessa jatko-otteluna toimii kotiutuskilpailu ratkaisuun asti.

## Joukkueet




Lähde:

## Lähteet
Rotta (jääkiekko)

**Rotta** on jääkiekossa pelaaja, joka tarkoituksenmukaisesti provosoi vastajoukkueen pelaajia sanallisesti tai fyysisesti. Rotat saattavat esimerkiksi käyttää mailaansa koukkaamiseen tai huitomiseen ja huudella asiattomuuksia, kun tuomari ei huomaa tilannetta. Rotille tyypillistä on saada vastustaja tekemään ylilyöntejä ja ottamaan jäähyjä.

''Sports Illustratedin'' vuonna 2009 julkaistuun listaukseen NHL:n rotista pääsivät mukaan suomalaiset Esa Tikkanen ja Jarkko Ruutu. Ruutu oli mukana myös Ilta-Sanomien vuoden 2013 listauksessa SM-liigan rotista.

## Lähteet
Melampodia

**Melampodia** () oli Hesiodoksen nimiin laitettu antiikin kreikkalainen eeppinen runoelma. Se ei ole säilynyt nykyaikaan, mutta siitä tunnetaan katkelmia.

Runoelma laitettiin antiikin aikana yleisesti Hesiodoksen nimiin, mutta Pausanias piti sitä epäperäisenä. Nykyisin se ajoitetaan arkaaisen kauden loppupuolelle 500-luvulle eaa., ja sen alkuperän arvellaan olleen Korintissa. Kirjoittaja käytti lähteinään Hesiodosta, Homerosta ja eeppistä kyklosta.

Runoelman nimihenkilö Melampus oli kreikkalaisessa mytologiassa tietäjä, joka esiintyi sekä Hesiodoksen *[[Naisten luettelo]]ssa* että *[[Suuret ehoiat|Suurissa ehoioissa]]*. *Melampodia* käsitti ainakin kolme kirjaa, ja sen arvellaan säilyneiden katkelmien perusteella kertoneen paitsi Melampuksen omista urotöistä myös muiden kuuluisien tietäjien, kuten Teiresiaan, Kalkhaan ja Mopsoksen sekä Amfilokhoksen, vaiheista.

Runoelman arvellaan toimineen keskeisenä lähteenä myöhemmille kirjailijoille koskien tietäjiä. Runoelmasta on säilynyt kymmenen katkelmaa ja yhteensä 24 heksametrisäettä.

## Lähteet

## Kirjallisuutta

* *The Melampodia*. Teoksessa
Margites

**Margites** () oli antiikin kreikkalainen eeppinen pilarunoelma, joka laitettiin Homeroksen nimiin. Se kertoi äärimmäisen tyhmästä Margites-nimisestä miehestä. Eepos ei ole säilynyt nykyaikaan, mutta siitä tunnetaan katkelmia.

## Historia

*Margites* on varhaisin tunnetuista humoristisista kertovista runoista. Sen alkuperä yhdistetään Kolofoniin, ja jo varhain sitä pidettiin Homeroksen kirjoittamana: antiikin lähteet esittävät sen usein hänen varhaisena teoksenaan, ja kertojana näyttäytyy vanha kiertävä runonlaulaja. Varhaisin lähde, jolla käsitys Homeroksesta eepoksen runoilijana esiintyy, on Aristoteles. Hän piti runoelmaa prototyyppisenä komediana; se määritti komedian ääriviivat ja merkitsi näin komedialle samaa kuin *[[Ilias]]* ja *[[Odysseia]]* tragedialle.

Joskus runoelma on ajoitettu jo arkaaisen kauden alkupuolelle 600-luvulle eaa. Todennäköisemmin sen ajoitus sijoittunee myöhemmälle arkaaiselle kaudelle 500-luvulle eaa. Sen tyyli muistuttaa sekä Ksenofanesta että Hipponaksia. Vaikka myöhemmät kirjoittajat epäilivät Homeroksen tekijyyttä tai suoraan kielsivät sen, teos kulki pitkään hänen nimiinsä liitettynä. Viimeistään runoelma on tunnettu 400-luvun eaa. puolivälissä, sillä Kratinos vanhemman sanottiin maininneen sen.

## Sisältö

Runoelma kertoo äärimmäisen tietämättömästä ja naiivista päähenkilöstä nimeltä Margites (< , ”hullu”), jonka nimi tuli sananlaskuksi typeryydelle (, ”hullu kuin Margites”). Margites syöksyy hankkeisiin ilman ymmärrystä ja joutuu toistuvasti naurettaviin tilanteisiin. Täysin toistaitoinen päähenkilö näyttäytyy tavallaan monitaitoisen Odysseuksen vastakohtana. Aristoteleen säilyttämän katkelman mukaan:

Runoelmasta on säilynyt vain vähän suoria lainauksia, mutta siitä säilyneissä tiedoissa korostuvat erityisesti Margiteen epäonnistuneet häät: hän ei tiedä mitään seksistä ja joutuu lopulta täyttämään aviollisen velvollisuutensa vaimonsa juonen avulla. Oksyrhynkhoksesta löytyneet kolme papyruskatkelmaa ovat täydentäneet kuvaa. Niissä esiintyvät koominen yöllinen tapaus, jossa Margiteen penis juuttuu kiinni kapeakaulaisen yöastian sisään, mahdollisesti hääyönä; vaimon juoni, jossa hän esittää häpynsä haavaksi, joka vaatii miehen huomiota; sekä lopulta onnistunut avioliiton täyttyminen juhlatunnelmassa.

Runoelma on kirjoitettu joonialaisella murteella ja epätavallisessa mitassa, jossa heksametrit ja jambitrimetrit vuorottelevat.

## Lähteet

## Kirjallisuutta

* *Margites*. Teoksessa
Sven Silén

**Sven Silén** (1908–1983) oli ruotsalainen teologi, opettaja ja pappi, joka toimi Västeråsin hiippakunnan piispana vuosina 1962–1975.
## Lähteet
Hildur (televisiosarja)

**Hildur** on suomalais-islantilainen televisiosarja, joka perustuu Satu Rämön samannimiseen kirjasarjaan. Sarjan on ohjannut Tinna Hrafnsdóttir ja sen ovat käsikirjoittaneet Matti Laine ja Margret Örnolfsdottir. Sen pääosia näyttelevät Ebba Katrín Finnsdóttir ja Lauri Tilkanen. Sivurooleissa ovat muun muassa Oona Airola, Iina Kuustonen, Minka Kuustonen ja Rick Okon.

Sarjan esittäminen alkoi Nelosella 26. tammikuuta 2026.

## Rooleissa

## Lähteet
Minyas (eepos)

**Minyas** () oli antiikin kreikkalainen eeppinen runoelma. Se ei ole säilynyt nykyaikaan, mutta siitä tunnetaan kahdeksan katkelmaa.

Runoelman kirjoittajaa tai tarkkaa ajoitusta ei tunneta. Sen on arveltu nimen perusteella kertoneen Boiotiaan liittyneitä myyttejä, sillä nimi liittyy Minyakseen ja minyalaisiin. Toisaalta säilyneiden katkelmien perusteella runoelma voisi olla sama kuin Pausaniaan mainitsema runoelma *[[Peirithooksen laskeutuminen Haadeeseen]]*, joka kertoi Theseuksen ja Peirithooksen laskeutumisessa manalaan.

## Lähteet

## Kirjallisuutta

* *Minyas*. Teoksessa
Naupaktia

**Naupaktia** (, myös *Naupaktika*, , *Naupaktiaka*, ; ) oli antiikin kreikkalainen eeppinen runoelma. Se ei ole säilynyt nykyaikaan, mutta siitä tunnetaan katkelmia.

## Historia

Eepos on ilmeisesti kirjoitettu arkaaisella kaudella 500-luvulla eaa., sillä jo Ferekydes tunsi sen. Sen kirjoittajaa ei tunneta. Pausaniaan mukaan Kharon Lampsakoslainen laittoi eepoksen Karkinos-nimisen naupaktoslaisen nimiin, kun taas suurin osa laittoi sen jonkun miletoslaisen nimiin. Pausanias antaa ymmärtää, ettei eepoksen sisältö erityisesti liittynyt Naupaktoksen kaupunkiin, ja näin nimi on voinut tulla siitä, että se oli kaupungissa suosittu tai sen katsottiin olevan sieltä peräisin.

## Sisältö

Eepos sisälsi myyttisiä sukuluetteloita ja käsitteli erityisesti lokrislaisen heimon genealogiaa ennen heidän jakautumistaan itäisiin ja läntisiin lokrislaisiin. Pausaniaan mukaan runoelma käsitteli naisia, ja näin se saattoi olla jossain määrin samanlainen kuin Hesiodoksen nimiin laitettu *[[Naisten luettelo]]*. Se sisälsi kuitenkin myös ainakin kertomuksen argonauttien matkasta, ja se vaikuttaa käsitelleen erityisen yksityiskohtaisesti Iasonin ja Medeian myyttiä.

Eepoksesta on säilynyt kymmenkunta katkelmaa, joista suurin osa on peräisin Apollonios Rhodoslaisen *[[Argonautika]]n* skolioista.

## Lähteet

## Kirjallisuutta

* *Carmen Naupactium*. Teoksessa
Naisten Ykköspesis-kausi 2026

**Ykköspesis-kausi 2026** oli Suomen pesäpallon toiseksi korkeimman sarjatason Ykköspesiksen 45. kausi. Kauteen osallistui 16 joukkuetta maantieteellisesti jaettuna kahteen kahdeksan joukkueen lohkoon.

## Joukkueet



### Etelälohko

Lähde:
### Pohjoislohko

Lähde:

## Lähteet
Elise Hwasser

**Ebba Charlotta Elisa ”Elise” Hwasser** (o.s. **Jacobson**; 16. maaliskuuta 1831 Tukholma – 28. tammikuuta 1894 Fiskebäckskil) oli ruotsalainen näyttelijä. Hän työskenteli Dramatenissa vuosina 1850–1888 ja tulkitsi erityisesti Ibsenin ja Shakespearen näytelmien naispääosia.
## Lähteet

## Aiheesta muualla
Hwasser

**Hwasser** on seuraavien henkilöiden sukunimi:

* Elise Hwasser (1831–1894), ruotsalainen näyttelijä
* Israel Hwasser (1790–1860), ruotsalainen lääketieteen professori
Peirithooksen laskeutuminen Haadeeseen

**Peirithooksen laskeutuminen Haadeeseen** () oli Hesiodoksen nimiin laitettu antiikin kreikkalainen eeppinen runoelma, joka kertoi nimensä mukaisesti Peirithooksen käynnistä manalassa. Se ei ole säilynyt nykyaikaan.

Runoelma liittyi sisältönsä puolesta läheisesti Hesiodoksen *[[Naisten luettelo]]on*, ja Pausanias liitti myös sen Hesiodokseen. Runoelmaan on yhdistetty yksi papyruskatkelma, joka sisältää manalassa käytävän dialogin Meleagroksen ja Theseuksen välillä Peirithooksen läsnäollessa.

Joskus on esitetty, että runoelma *[[Minyas (eepos)|Minyas]]* olisi sama eepos kuin *Peirithooksen laskeutuminen Haadeeseen*; näin voisi olla ainakin *Minyaasta* säilyneiden katkelmien perusteella.

## Lähteet

## Kirjallisuutta

* *The Descent of Peirithous to Hades*. Teoksessa
Oikhalian valloitus

**Oikhalian valloitus** (, ) oli antiikin kreikkalainen eeppinen runoelma, joka laitettiin Kreofylos Samoslaisen tai Homeroksen nimiin. Se kertoi Herakleen suorittamasta Oikhalian kaupungin valtauksesta. Eepos ei ole säilynyt nykyaikaan, mutta siitä tunnetaan joitakin katkelmia.

## Historia

Kreofylos esiintyy monissa antiikin ajan lähteissä Homeroksen ystävänä, joka tarjosi tälle vieraanvaraisuutta ja sai palkkioksi tämän runoelman. Nykyisin arvellaan, että tämän kertomuksen tarkoituksena oli oikeuttaa Homeroksen nimiin teos, joka yleisesti kiersi Kreofyloksen nimellä. Kreofylos on perinteisesti nähty historiallisena henkilönä ja yhtenä varhaisimmista tunnetuista kreikkalaisista eeppisistä runoilijoista, jonka seuraajat, kreofyloslaiset, vaikuttivat Samoksella pitkään hänen jälkeensäkin. On kuitenkin myös ehdotettu, ettei hän olisi ollut historiallinen henkilö, vaan pikemminkin kreofyloslaisten kuvitteellinen eponyymi. Eepoksen todelliseksi ajoitukseksi on ehdotettu 500-lukua eaa. arkaaisella kaudella.

## Sisältö

Herakles vieraili kerran Oikhalian kaupungissa, jota hallitsi kuningas Eurytos. Tämän Oikhalian sijainnista oli antiikin aikana eri näkemyksiä: jotkut sijoittivat sen Thessaliaan (*[[Ilias]]*), jotkut Euboialle (Sofokleen *[[Trakhiin naiset]]*) ja jotkut Messeniaan Peloponnesoksella (*Ilias* toisessa kohdassa ja *[[Odysseia]]*). Alkuperäisen myytin on arveltu liittyneen Thessalian Oikhaliaan. *Oikhalian valloitus* -runoelma ei tuo asiaan selvyyttä, vaikka usein se on yhdistetty Euboian Oikhaliaan.

Joka tapauksessa Eurytos otti Herakleen vieraakseen, mutta pian heidän välilleen syntyi riita ja Herakles ajettiin pois – ehkä sen jälkeen, kun hän oli voittanut jousiammuntakilpailun, jossa palkintona oli Eurytoksen tytär Iole. Tämän jälkeen Herakles varasti Eurytoksen hevoset, surmasi tämän pojan Ifitoksen, kun tämä tuli etsimään niitä, ja lopulta hyökkäsi Oikhaliaa vastaan, valloitti ja hävitti kaupungin sekä vei Iolen väkisin. Kertomus on saattanut jatkua, kuten Sofokleen näytelmässä, Herakleen vaimon Deianeiran lähettämällä myrkytetyllä viitalla, joka aiheutti Herakleen kuoleman.

## Lähteet

## Kirjallisuutta

* *Creophylus, The Capture of Oichalia*. Teoksessa
Ampumahiihto talviolympialaisissa 2026

Ampumahiihdossa kilpailtiin vuoden 2026 talviolympialaisissa 8.–21. helmikuuta Südtirol Arenalla Rasen-Antholzissa.

Ampumahiihdossa oli yhteensä 11 kilpailutapahtumaa: viisi miesten ja viisi naisten kilpailua sekä sekaviesti. Kilpailumuodot olivat pikakilpailu, normaalimatka, takaa-ajo, yhteislähtö ja viesti.

## Aikataulu

:*Kaikki ajat paikallista aikaa ([[Aikavyöhyke|UTC+1]]).*
**Lihavoidut** tapahtumat ovat loppukilpailuja.

## Mitalitaulukko

## Tulokset

### Miesten kilpailut

### Naisten kilpailut

### Sekakilpailu

## Lähteet

## Aiheesta muualla

*Ampumahiihto talviolympialaisten 2026verkkosivuilla
Suuret työt

**Suuret työt** () oli Hesiodoksen nimiin laitettu antiikin kreikkalainen eeppinen didaktinen runoelma. Se ei ole säilynyt nykyaikaan, mutta siitä tunnetaan katkelmia.

Runoelma liittyi nimensä puolesta läheisesti Hesiodoksen eepokseen *[[Työt ja päivät]]*, siinä missä *[[Suuret ehoiat]]* liittyi *[[Naisten luettelo]]on*. Yksi runoelmasta säilynyt katkelma on aiheeltaan moraalinen, toinen taas käsittelee hopean alkuperää; molemmissa aiheissa on yhteys *Töihin ja päiviin*.

## Lähteet

## Kirjallisuutta

* *The Great Works*. Teoksessa
Folke Bensow

**Folke Bensow** (1886–1971) oli ruotsalainen arkkitehti. Hän suunnitteli erityisesti teollisuusrakennuksia. Lisäksi Bensow muotoili puutarhakalusteita.
## Töitä

WTNkpng1 ArildV Strykjärnet in Norrköping 2012a.jpg|Laxholmin kutomo eli ”Silitysrauta” Norrköpingissä (1917)
Åvägen 24 i Göteborg.jpg|Apotekarnesin virvoitusjuomatehdas Göteborgissa (1936)

## Lähteet

## Aiheesta muualla